Гэтая вершаваная кніга для дзяцей і падлеткаў вучыць бачыць у зусім звычайных з’явах зусім незвычайнае. Уладзімір Несцяровіч спрабуе паказаць тое, што непадуладна звычайнаму воку… Прыгодніцкая паэма “Эпоха русалкі” прысвечана той сіле, што фарміруе ў чалавеку сталасць. Калі ў пачатку твора юныя Алесь і Пятрусь гатовы наіўна і бесклапотна ганяцца за качанятамі, у далейшым, падчас іх доўгага і небяспечнага падарожжа, ім прыйдзецца ўпершыню самастойна прымаць дзёрзкія, смелыя рашэнні ў безвыходных абставінах і такім чынам атрымаць сваю долю жыццёвай мудрасці, такой неабходнай кожнаму з нас.